b'\n_START_ARTICLE_\nFanny Cochrane Smith\n_START_SECTION_\nPrimers anys\n_START_PARAGRAPH_\nLa mare i el pare de Fanny Cochrane, Tanganutura i Nicermenic, van ser dos dels abor\xc3\xadgens de Tasm\xc3\xa0nia assentats a l\'illa de Flinders en la d\xc3\xa8cada de 1830 pel Rev George Augustus Robinson, i ella va n\xc3\xa9ixer a Wybalenna. No se li coneix nom ind\xc3\xadgena; Robinson va donar noms europeus a tots els habitants ind\xc3\xadgenes de Tasm\xc3\xa0nia que van arribar a l\'illa com a part del seu intent de suprimir la seva cultura._NEWLINE_Des de l\'edat de cinc a vuit anys va viure a la casa de Robert Clark, el predicador de Wybalenna, i va ser enviada a l\'escola dels orfes a Hobart per aprendre habilitats de servei dom\xc3\xa8stic despr\xc3\xa9s de les quals va tornar a Wybalenna. Va servir com el servent de Clark fins que l\'estaci\xc3\xb3 es va tancar el 1847. El 1847 els seus pares, juntament amb els supervivents de Wybalenna, van ser traslladats a Oyster Cove.\n_START_SECTION_\nEvoluci\xc3\xb3 posterior\n_START_PARAGRAPH_\nEl 1854 Fanny es va casar amb William Smith, ex-convicte angl\xc3\xa8s, i entre 1855 i 1880 van tenir 11 infants. Despr\xc3\xa9s del seu matrimoni, Fanny i el seu marit van regentar una casa d\'hostes a Hobart. Despr\xc3\xa9s de rebre una pensi\xc3\xb3 del govern de 24 lliures i una concessi\xc3\xb3 de 100 acres de terra, va seleccionar terra prop d\'Oyster Cove per estar prop de la seva mare, germana i germ\xc3\xa0 i la parella s\'hi va mudar poc abans de n\xc3\xa9ixer el seu primer fill. Els Smiths conreaven els seus propis aliments, per\xc3\xb2 els seus ingressos procedien de la fusta._NEWLINE_Despr\xc3\xa9s de la mort de Truganini el 1876, Fanny va reclamar ser "l\'\xc3\xbaltima tasmana". El govern de la Col\xc3\xb2nia de Tasm\xc3\xa0nia reconegu\xc3\xa9 aquesta afirmaci\xc3\xb3 en 1889 i li va concedir 300 acres de terra i l\'augment de la renda vital\xc3\xadcia a 50 \xc2\xa3. Ella es va convertir al metodisme i va donar els terrenys necessaris per a construir una esgl\xc3\xa9sia metodista a Nicholls Rivulet, que va obrir les portes el 1901.\n_START_SECTION_\nVida personal\n_START_PARAGRAPH_\nDels seus 11 fills, la seva filla Gladys es cas\xc3\xa0 amb el nebot del rebesavi del compositor Peter Sculthorpe.\n_START_SECTION_\nMort\n_START_PARAGRAPH_\nCochrane Smith va morir de pneum\xc3\xb2nia i pleuritis a Port Cygnet a 16 kil\xc3\xb2metres d\'Oyster Cove, el 24 de febrer de 1905. Va haver certa controv\xc3\xa8rsia en el moment de la seva mort si ella o Truganini va ser l\'\xc3\xbaltim aborigen de Tasm\xc3\xa0nia de pura sang.\n_START_SECTION_\nLlegat\n_START_PARAGRAPH_\nSmith \xc3\xa9s coneguda per la seva gravaci\xc3\xb3 en cilindre de cera de can\xc3\xa7ons abor\xc3\xadgens, feta en 1903, que compr\xc3\xa8n els \xc3\xbanics reculls en \xc3\xa0udio d\'una llengua de Tasm\xc3\xa0nia. Es van gravar cinc cilindres, per\xc3\xb2 tanmateix en 1949 nom\xc3\xa9s en quedaven quatre. "Un cinqu\xc3\xa8 cilidres, en qu\xc3\xa8 es va gravar la traducci\xc3\xb3 de les can\xc3\xa7ons, es va trencar fa algun temps". Despr\xc3\xa9s de sentir la seva pr\xc3\xb2pia actuaci\xc3\xb3, Smith va cridar "La meva pobra ra\xc3\xa7a. Qu\xc3\xa8 he fet", creia que la veu era la de la seva mare._NEWLINE_L\'enregistrament de les can\xc3\xa7ons de Smith va ser el tema d\'una can\xc3\xa7\xc3\xb3 de 1998 pel cantant de folk australi\xc3\xa0 Bruce Watson, \'\'The Man and the Woman and the Edison Phonograph. Watson \xc3\xa9s el n\xc3\xa9t de l\'home que va gravar Fanny en 1903. El besavi de Watson, Horace Watson, va ser responsable de fer les gravacions de Smith._NEWLINE_Una fotografia de Fanny Cochrane Smith i Horace Watson apareix en la col\xc2\xb7lecci\xc3\xb3 del Museu Nacional d\'Austr\xc3\xa0lia.'